Indholdsmæssigt antyder den ellers ganske korte tekst hele repertoiret i et omskifteligt parforhold, hvor den mandlige sanger udleverer sin dybe kærlighed ("Så længe jeg lever (..) / så længe vil jeg elske dig.")  til en kvinde, som han tilsyneladende har svært ved at holde på ("du har ikke nok i én"). Han ridser den aktuelle situation op til, at hun igen kommer og siger, at hun vil forlade ham. Han giver modvilligt hende sin frihed ("Okay min blomst, behold ham blot i fred"), idet han vel håber, at hun kommer tilbage ("lisom sidst"). Men derfor er det alligevel hårdt for ham, viser hele andet vers.<ref name=fest />
Musik